HMS Glasgow (1909)

Το **HMS ''Glasgow*** ήταν ελαφρύ [[καταδρομικό]] κλάσης *Town*. Ναυπηγήθηκε στις αρχές του 20ού αιώνα και ήταν το έκτο πλοίο του [[Βασιλικό Ναυτικό|Βασιλικού Ναυτικού]] που έφερε το όνομα της πόλης της [[Γλασκώβη]]ς (*Glasgow*). Γνώρισε σημαντική πολεμική δράση στον [[ΑΠΠ|Α΄ Παγκόσμιο Πόλεμο]], ιδίως στα πρώτα στάδια της σύρραξης, αφού αντιμετώπισε την [[Γερμανική Μοίρα Ανατολικής Ασίας|Μοίρα Ανατολικής Ασίας]] του [[Μαξιμίλιαν φον Σπέε]] στη [[ναυμαχία του Κορονέλ]] και τη [[ναυμαχία των Φώκλαντ]]. Αργότερα στάλθηκε στην [[Μεσόγειος θάλασσα|Μεσόγειο]], όπου και παρέμεινε μέχρι το τέλος του πολέμου. Μεταπολεμικά αξιοποιήθηκε για μερικά χρόνια ως εκπαιδευτικό πλοίο και τελικά διαλύθηκε για [[σκραπ]] το 1927

== Περιγραφή ==

Τα καταδρομικά της υποκλάσης *Bristol*,  όπως το *Glascow*, θεωρούνταν δεύτερης κατηγορίας πλοία ικανά να αναλάβουν ρόλους προστασίας των θαλάσσιων οδών αλλά και να υποστηρίξουν τον στόλο. Είχε ολικό μήκος 131,1&nbsp;m, πλάτος 14,3&nbsp;m και [[βύθισμα]] 4,7&nbsp;m. Το εκτόπισμα του ήταν 4.900 t με κανονικό φόρτο και 5.400 με πλήρη. Οι ατμοστρόβιλοι του απέδιδαν μέχρι και 22.000 shp, επιτρέποντας στο πλοίο να φτάνει σε μέγιστη ταχύτητα 25&nbsp;kn. Κατά την διάρκεια των δοκιμών έφτασε τους 25,85&nbsp;kn και τους 22.406&nbsp;shp.

Οι καυστήρες του χρησιμοποιούσαν [[πετρέλαιο]] και κάρβουνο. Με πλήρη αποθέματα καυσίμων είχε ακτίνα δράσης 5.830&nbsp;ναυτικών μιλίων.

Ο οπλισμός του ήταν ελαφρύς για πλοίο αυτού του μεγέθους Αποτελούνταν από δύο πυροβόλα των 152&nbsp;mm, τοποθετημένα μπροστά και πίσω από την υπερκατασκευή, καθώς και δέκα πυροβόλα των 102&nbsp;mm. Επίσης υπήρχαν τέσσερα όπλα των 47&nbsp;mm και δύο τορπιλοσωλήνες των 450&nbsp;mm. Το κατάστρωμα είχε θωράκιση πάχους 19 ως 51&nbsp;mm.

== Επιχειρησιακή ιστορία ==
Όταν ξέσπασε ο [[ΑΠΠ|Πρώτος Παγκόσμιος Πόλεμος]] το *Glascow* βρίσκονταν στη [[Νότια Αμερική]] με διοικητής τον πλοίαρχος John Luce. Στις 16 Αυγούστου 1914 το καταδρομικό κατέλαβε το γερμανικό εμπορικό πλοίο SS *Santa Catherina*. Την 1η Νοεμβρίου συμμετείχε στη [[ναυμαχία του Κορονέλ]], ενάντια στην περίφημη [[Γερμανική Μοίρα Ανατολικής Ασίας|Μοίρα Ανατολικής Ασίας]] υπό τον [[Μαξιμίλιαν φον Σπέε]]. Τα κύρια πολεμικά πλοία των Γερμανών, τα [[θωρακισμένο καταδρομικό|θωρακισμένα καταδρομικά]] [[SMS Scharnhorst|SMS *Scharnhorst*]] και [[SMS Gneisenau|SMS *Gneisenau*]], ήταν βαρύτερα από τα βρετανικά και το Βασιλικό Ναυτικό υπέστη βαρύτατη ήττα σε αυτή την αναμέτρηση. Το ίδιο το *Glasgow* κατάφερε να διαφύγει χωρίς να υποστεί σημαντικές ζημιές. Τον επόμενο μήνα το βρετανικό ναυτικό ναυμάχησε ξανά με τον Σπέε στα [[Νήσοι Φώκλαντ|Φώκλαντ]] έχοντας όμως αυτή την φορά ξεκάθαρα την υπεροπλία. Στην [[ναυμαχία των Φώκλαντ|ναυμαχία]] που ακολούθησε τα [[καταδρομικό μάχης|καταδρομικά μάχης]] [[HMS Invincible (1907)|HMS *Invincible*]] και [[HMS Inflexible (1907)|HMS *Inflexible*]] βύθισαν τα δύο θωρακισμένα καταδρομικά του Σπέε, ενώ το *Glasgow* συνέβαλλε στην βύθιση του [[SMS Leipzig|SMS *Leipzig*]]. Το ελαφρύ καταδρομικό [[SMS Dresden (1907)|SMS *Dresden*]] που κατάφερε να διαφύγει εξαναγκάστηκε σε αυτοβύθιση από τα HMS *Glasgow* και [[HMS Kent (1901)|HMS *Kent*]].

To 1915 το *Glasgow'' στάλθηκε στην Μεσόγειο και το επόμενο έτος
συμμετάσχει σε επιχειρήσεις ενάντια σε γερμανικά επιδρομικά στον Ατλαντικό. Το 1917 εντάχθηκε στην δύναμη της 8ης Μοίρας Ελαφρών Καταδρομικών στην Αδριατική.

Μεταπολεμικά αξιοποιήθηκε για μικρό χρονικό διάστημα ως εκπαιδευτικό πλοίο. Το 1927 διαλύθηκε για σκραπ.

## Σημειώσεις

## Παραπομπές


## Βιβλιογραφία
*
*
* 
*
*
* 
* 
* 
*
*
**
**
**
* 
*

## Εξωτερικοί σύνδεσμοι
* 

Κατηγορία:Καταδρομικά κλάσης Town (1910) του Βασιλικού Ναυτικού